CELEX: 62008TN0371
Language: el
Date: 2008-09-08 00:00:00
Title: Υπόθεση T-371/08 P: Αίτηση αναιρέσεως που άσκησε στις 8 Σεπτεμβρίου 2008 ο Bart Nijs κατά της διατάξεως που εξέδωσε το Δικαστήριο Δημόσιας Διοίκησης στις 26 Ιουνίου 2008 στην υπόθεση F-5/07, Nijs κατά Ελεγκτικού Συνεδρίου

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/45
            
         Αίτηση αναιρέσεως που άσκησε στις 8 Σεπτεμβρίου 2008 ο Bart Nijs κατά της διατάξεως που εξέδωσε το Δικαστήριο Δημόσιας Διοίκησης στις 26 Ιουνίου 2008 στην υπόθεση F-5/07, Nijs κατά Ελεγκτικού Συνεδρίου
   (Υπόθεση T-371/08 P)
   (2008/C 301/77)
   Γλώσσα διαδικασίας: η γαλλική
   Διάδικοι
   
      Αναιρεσείων: Bart Nijs (Bereldange, Λουξεμβούργο) (εκπρόσωποι: F. Rollinger και A. Hertzog, δικηγόροι)
   
      Αντίδικος κατ' αναίρεση: Ελεγκτικό Συνέδριο των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να κηρύξει την αίτηση αναιρέσεως παραδεκτή,
            
         
               —
            
            
               να την κηρύξει βάσιμη,
            
         
               —
            
            
               κατά συνέπεια, να αναιρέσει τη διάταξη της 26ης Ιουνίου 2008 στην υπόθεση F-5/07, Bart Nijs κατά Ελεγκτικού Συνεδρίου των Ευρωπαϊκών Κοινοτήτων.
            
         Λόγοι αναιρέσεως και κύρια επιχειρήματα
   Ο αναιρεσείων υποστηρίζει ότι η διάταξη του Δικαστηρίου Δημόσιας Διοίκησης βαρύνεται με πρόδηλη πλάνη κατά την εφαρμογή των διαδικαστικών διατάξεων, καθόσον κρίνει την προσφυγή απαράδεκτη με την αιτιολογία ότι δεν ανταποκρίνεται στις απαιτήσεις περί σαφήνειας, καθώς και με παραβίαση της αρχής της προστασίας της δικαιολογημένης εμπιστοσύνης και με πεπλανημένη εφαρμογή του τεκμηρίου νομιμότητας όσον αφορά τους ισχυρισμούς της καθής, καθόσον εκδόθηκε κατόπιν απλής ανταλλαγής υπομνημάτων.
   Επιπλέον, ο αναιρεσείων θεωρεί ότι η αναιρεσιβαλλόμενη διάταξη στερείται σαφήνειας, παραμορφώνει το περιεχόμενο αποδεικτικών στοιχείων, πάσχει πρόδηλη πλάνη κατά την εξέταση των προβαλλομένων με το δικόγραφο της προσφυγής λόγων ακυρώσεως και δεν εξετάζει ορισμένα στοιχεία τα οποία το Πρωτοδικείο όφειλε να εξετάσει αυτεπαγγέλτως.
   Ο αναιρεσείων υποστηρίζει, επίσης, ότι η αναιρεσιβαλλόμενη διάταξη έπρεπε να έχει λάβει υπόψη την έλλειψη αιτιολογίας κατά το προ της ασκήσεως της προσφυγής στάδιο και ότι εσφαλμένως στηρίζεται στη μη τήρηση των προθεσμιών, δεδομένου ότι το Πρωτοδικείο δεν διέθετε επαρκή στοιχεία προκειμένου να καταλήξει στο συμπέρασμα αυτό.